

 REPUBLIKA HRVATSKA

 VUKOVARSKO-SRIJEMSKA ŽUPANIJA



 OPĆINA GUNJA

 O P Ć I N S K O V I J E Ć E

KLASA: 611-03/22-01/01

URBROJ: 2196-14-01-1-22-4

U Gunji, 22. prosinca 2022. godine

Na temelju članka 5. Zakona o kulturnim vijećima i financiranju javnih potreba u kulturi ("Narodne novine" br. 83/22.), članka 32. i 33. stavka 1. Zakona o udrugama („Narodne novine“ br. 74/14., 70/17. i 98/19.) i članka 29. Statuta Općine Gunja („Službeni vjesnik“ Općine Gunja br. 01/18., 01/20. i 02/21.), Općinsko vijeće Općine Gunja na svojoj 17. sjednici održanoj dana 22. prosinca 2022. godine donosi

**Program javnih potreba u kulturi i drugim društvenim djelatnostima**

**Općine Gunja za 2023. godinu**

**Članak 1.**

Javne potrebe u kulturi i ostalim društvenim djelatnostima Općine Gunja za 2023. godinu obuhvaćaju kulturne djelatnosti; knjižnična djelatnost, kulturno-umjetničko stvaralaštvo, djelatnost zaštite, očuvanja i održivog upravljanja kulturnom baštinom, transverzalna područja, te druge programe i projekte, aktivnosti i manifestacije u kulturi koje su od interesa za Općinu Gunja, a koje se ovim Programom utvrđuje kao javne potrebe. Općina Gunja dodjelom sredstava osigurava ravnomjeran kulturni razvitak.

Programima i projektima od interesa za opće dobro smatraju se zaokruženi i tematski jasno određeni skupovi/skup aktivnosti koje su u skladu s vrednotama propisanima Ustavom Republike Hrvatske, te čije provođenje kroz dugoročni ili vremenski ograničeni rok djelovanja daje vidljivu dodanu društvenu vrijednost kojom se podiže kvaliteta života pojedinca i unaprjeđuje razvoj šire društvene zajednice.

Aktivnostima od interesa za opće dobro smatraju se osobito aktivnosti udruga koje pridonose zaštiti i promicanju ljudskih prava, zaštiti i promicanju prava nacionalnih manjina, zaštiti i promicanju prava osoba s invaliditetom i djece s teškoćama u razvoju, starijih i nemoćnih, jednakosti i ravnopravnosti te mirotvorstvu i borbi protiv nasilja i diskriminacije, promicanju vrijednosti Domovinskog rata, zaštiti, brizi i izobrazbi djece i mladih te njihovu aktivnom sudjelovanju u društvu, prevenciji i borbi protiv svih oblika ovisnosti, razvoju demokratske političke kulture, zaštiti i promicanju prava manjinskih društvenih skupina, promicanju i razvoju volonterstva, socijalnim uslugama i humanitarnoj djelatnosti, poticanju i razvoju socijalnog poduzetništva, zaštiti prava potrošača, zaštiti okoliša i prirode i zaštiti i očuvanju kulturnih dobara, održivom razvoju, razvoju lokalne zajednice, međunarodnoj razvojnoj suradnji, zaštiti zdravlja, razvoju i promicanju znanosti, obrazovanja, cjeloživotnog učenja, kulture i umjetnosti, tehničke i informatičke kulture, sporta, dobrovoljnog vatrogastva, traganja i spašavanja te drugim aktivnostima koje se po svojoj prirodi, odnosno po posebnim propisima o financiranju javnih potreba u određenom području mogu smatrati djelovanjem od interesa za opće dobro.

Općina Gunja financira i ugovara provedbu programa i projekata od interesa za opće dobro na temelju provedenog javnog poziva, odnosno natječaja ili na temelju posebnog propisa o financiranju javnih potreba.

**Članak 2.**

 Općina Gunja će su/financirati sljedeće javne potrebe u kulturi i drugim društvenim djelatnostima:

a) redovna djelatnost i program ustanova u kulturi kojih je osnivač Općina Gunja,

 b) troškove realizacije programa i projekata udruga s područja Općine Gunja koje djeluju na području kulture i drugih društvenih djelatnosti,

 c) troškove aktivnosti, manifestacija i ostalih programa koji su od interesa za Općinu Gunja.

**Članak 3.**

Financijska sredstva za ostvarivanje javnih potreba iz članka 2. ovog Programa osiguravaju se u Proračunu Općine Gunja za 2023. godinu.

Raspodjelu financijskih sredstava iz stavka 1. ovog članka obavlja općinski načelnik sukladno Planu raspodjele sredstava za programe javnih potreba u kulturi Općine Gunja i Odluci o izvršavanju proračuna Općine Gunja za 2023. godinu.

Plan iz stavka 2. ovog članka sadržava korisnike, namjene i financijske pokazatelje i sastavni je dio ovog Programa.

**Članak 4.**

Sredstva za realizaciju javnih potreba iz ovoga Programa ostvarivat će se do visine sredstava planiranih u Proračunu Općine Gunja za 2023. godinu, prema priljevu sredstava u Proračun.

**Članak 5.**

Sredstva za realizaciju javnih potreba iz ovog Programa isplaćivat će se ustanovama kojih je osnivač Općina Gunja na temelju zahtjeva i priloženih računa, a ostalim korisnicima sredstava (udrugama i sl.) na temelju ugovora.

Ugovorom se utvrđuju programi/ projekti/ aktivnosti/ manifestacije koje se sufinanciraju, te međusobna prava i obveze davatelja i primatelja financijskih potpora.

**Članak 6.**

Korisnici sredstava Proračuna s kojima se zaključuje ugovor obvezni su Jedinstvenom upravnom odjelu Općine Gunja dostaviti izvješće o ostvarenju programa i utrošku sredstava za prethodnu godinu u roku određenim pozivom Jedinstvenog upravnog odjela za dostavu izvješća. Ukoliko korisnici sredstva Proračuna ne postupe kako je određeno prethodnim stavkom, može im se obustaviti isplata sredstava.

**Članak 7.**

Ustanove kojih je osnivač Općina Gunja podnose izvješća za prethodnu godinu na temelju akta o osnivanju i u skladu s odredbama pozitivnih propisa Republike Hrvatske.

**Članak 8.**

Općinski načelnik prati namjensko korištenje sredstava iz članka 3. ovog Programa.

Ukoliko općinski načelnik ocjeni da se sredstva ne koriste u skladu s odobrenom namjenom, može obustaviti ili ne izvršiti isplatu sredstava.

**Članak 9.**

Ovaj Program objavit će se u „Službenom vjesniku“ Općine Gunja, a stupa na snagu 01. siječnja 2023. godine.

 Predsjednik Općinskog vijeća:

 Antonio Marković

**PLAN RASPODJELE SREDSTAVA ZA PROGRAME JAVNIH POTREBA U**

**KULTURI I DRUGIM DRUŠTVENIM DJELATNOSTIMA ZA 2023. GODINU**

|  |  |  |  |
| --- | --- | --- | --- |
| **Red.** | **KORISNIK** | **PROGRAM/NAMJENA** | **IZNOS** |
| **broj** |   |   |   |   |   |   | **(u Eur)** |
| **1.** | **USTANOVA – OSNIVAČ OPĆINA GUNJA** |   |   |   |   |
| 1.1 | **NARODNA KNJIŽNICA I ČITAONICA GUNJA**  | Stručna knjižnična i informacijska djelatnost |  |   |   |   | 32.438,49 |
| 1.2 | Oprema za knjižnicu-vlastita sredstva |  |  |  |  | 664,00 |
| 1.3 | Nabava knjižne i neknjižne građe-vlastita sredstva |  |  |  |  | 664,00 |
| **2.** | **UDRUGE**       |
| 2.1 | **Tekuće donacije udrugama – izravne potpore** | 13.272,00 |
|  |  |  |
| 2.2. | **Sufinanciranje programa i projekata** | 13.272,00 |
|  | **udruga u kulturi i drugim društvenim djelatnostima** |  |  |  |  |  |
| **3.** | **PROJEKTI, MANIFESTACIJE I OSTALI PROGRAMI U KULTURI**       |
| 3.1 | **Organizacija manifestacije „Stipina večer“** |  | 1.991,00 |
| 3.2 | **Izdavanje lokalnog lista „GUNJANKA“** |  | 4.513,00 |
| 3.3 | **Obilježavanje Dana udruga** |  | 2.654,00 |
| 3.4 | **Opremanje Doma kulture** |  | 1.327,00 |
| 3.5 | **Manifestacija Satirfest** |  | 2.654,00 |
| 3.6 | **Organiziranje Božićne priče u Gunji** |  | 1.991,00 |
| 3.7 | **Sufinanciranje troškova prijevoza umirovljenika (po Sporazumu sa VSŽ)** |  | 398,00 |
|   **UKUPNO :**  |   |   |   |   | **75.838,49** |